|  |
| --- |
| 32. SJEDNICA GRADSKOG VIJEĆA GRADA POŽEGETOČKA 18. DNEVNOG REDAPRIJEDLOG ODLUKEO NAGRAĐIVANJU NAJUSPJEŠNIJIH UČENIKA OSMIH RAZREDAPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeProsinac 2024. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/24-03/25

URBROJ: 2177-1-01/01-24-1

Požega, 5. prosinca 2024.

GRADSKOM VIJEĆU GRADA POŽEGE

PREDMET: Prijedlog Odluke o nagrađivanju najuspješnijih učenika osmih razreda

* dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o nagrađivanju najuspješnijih učenika osmih razreda.

Pravni temelj za donošenje ove Odluke je u odredbi članka 19.a stavak. 2. točka 7. i članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), odredbama Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20., 151/22., 155/23. i 156/23), te članka 39. stavka 1. podstavka 3. Statuta.

GRADONAČELNIK

dr.sc. Željko Glavić, v.r

U PRIVITKU:

1. Zaključak Gradonačelnika Grada Požege
2. Prijedlog Odluke o demografskim mjerama Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/24-03/25

URBROJ: 2177-1-01/01-24-2

Požega, 5. prosinca 2024.

Na temelju članka 44. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 5. prosinca 2024. godine, donosi

Z A K L J U Č A K

1. Utvrđuje se Prijedlog Odluke o nagrađivanju najuspješnijih učenika osmih razreda, kao u predloženom tekstu.
2. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r

DOSTAVITI:

1. Gradskom vijeću Grada Požege
2. Pismohrana.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/24-03/24

URBROJ: 2177-1-01/01-24-3

Požega, \_\_. prosinca 2024.

Na temelju članka 19.a stavka 2. točka 7. i članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), i Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20., 151/22., 155/23. i 156/23), te članka 39. stavka 1. podstavka 3. Statuta., Gradsko vijeće Grada Požege, na 32. sjednici, održanoj dana, \_\_. prosinca 2024. godine, donosi

O D L U K U

o nagrađivanju najuspješnijih učenika osmih razreda

I. OPĆE ODREDBE

Članak 1.

(1) Ovom Odlukom utvrđuju se uvjeti i kriteriji za stjecanje prava na nagradu za najuspješnijeg učenika osmih razreda (u nastavku teksta: Odluka).

(2) Nagrada za najuspješnijeg učenika osmih razreda (u nastavku teksta: učenik) može se dodijeliti jednom učeniku svake osnovne škole kojoj je osnivač Grad Požega (u nastavku teksta: škola) pod uvjetom da učenik:

- redovito pohađa osmi razred osnovne škole

- ima prebivalište na području Grada Požege najmanje pet godina

- ima prosjek ocjena najmanje 4,50,

- ima državljanstvo Republike Hrvatske.

II. KRITERIJI ZA STJECANJE PRAVA NA NAGRADU I NAČIN BODOVANJA

Članak 2.

Kriteriji za utvrđivanje liste kandidata za dodjelu nagrade su:

- uspjeh u školovanju

- postignuti izvanškolski rezultati tijekom školovanja.

Članak 3.

Način bodovanja kandidata za nagradu za najuspješnijeg učenika:

1. uspjeh u školovanju utvrđuje se na osnovu prosjeka ocjena iz prethodne četiri godine

školovanja

Srednja ocjena pomnožena sa brojem 3 određuje broj bodova.

b) sudjelovanje na natjecanjima u znanju u organizaciji nadležnog ministarstva

- županijsko (uz uvjet da je prethodilo gradsko natjecanje): 0,5 bodova

- međužupanijsko: 1,0 bod

- državno: 1,5 bod

- međunarodno: 2,0 boda.

Osvojeni bodovi po ovoj točci se ne zbrajaju, nego se priznaju najpovoljniji po predmetnom

području.

c) za osvojeno 1., 2. ili 3. mjesto na natjecanjima u znanju:

- županijskom: 0,5 – 1,5 bodova

- međužupanijskom: 1,0 – 2,0 boda

- državnom: 1,5 – 2,5 bodova

- međunarodnom. 2,0 – 3,0 boda

Osvojeni bodovi po ovoj točci se ne zbrajaju, nego se priznaju najpovoljniji po predmetnom

području.

1. POSTUPAK ZA DODJELU NAGRADA

Članak 4.

(1) Provođenje postupka, bodovanje i rangiranje te druge poslove u svezi dodjele nagrada obavlja Povjerenstvo za nagrađivanje učenika (u nastavku teksta: Povjerenstvo).

(2) Povjerenstvo iz stavka 1. ovoga članka imenuje ravnatelj škole na vrijeme od četiri godine.

(3) Povjerenstvo se sastoji od predsjednika i četiri člana.

Članak 5.

(1) Postupak utvrđivanja prava i odabira provodi škola po prijedlogu Povjerenstva. Svaki razrednik osmog razreda predlaže po tri učenika za izbor najuspješnijeg učenika osmih razreda te škole.

(2) Nakon bodovanja, Povjerenstvo svoj prijedlog najuspješnijeg učenika osmih razreda upućuje Učiteljskom vijeću na razmatranje.

(3) Odluku o odabiru najuspješnijeg učenika osmih razreda donosi Učiteljsko vijeće većinom glasova nazočnih članova vijeća.

Članak 6.

(1) Nakon bodovanja i rangiranja pristupnika, Povjerenstvo utvrđuje prijedlog rang-liste.

(2) Prijedlog rang-lista iz stavka 1. ovoga članka utvrđuje se na osnovi kriterija iz članka 2. ove Odluke.

Članak 7.

Prijedlog rang-liste iz članka 6. ove Odluke, Povjerenstvo dostavlja Učiteljskom vijeću u roku od osam dana od dana od završetka nastavne godine.

Članak 8.

(1) Odluku o dodjeli nagrade donosi Učiteljsko vijeće.

(2) Na temelju odluke iz stavka 1. ovoga članka, roditelju kao zakonskom skrbniku se u ime djeteta dodjeljuje jednokratni novčani dar u iznosu od 1.000,00 eura.

VI. NADZOR

Članak 9.

Nadzor nad primjenom ove Odluke vršit će nadležni upravni odjel Grada Požege.

VII. PRIJELAZNE I ZAVRŠNE ODREDBE

Članak 10.

Ova će se Odluka objaviti u Službenim novinama Grada Požege, a stupa na snagu 1. siječnja 2025. godine.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o nagrađivanju najuspješnijih učenika osmih razreda

Predloženom Odlukom uvodi se nagrađivanje najuspješnijih učenika osmih razreda osnovnih škola s područja Grada Požege, kojima je osnivač Grad Požega. Radi se o tri osnovne škole, to su OŠ Antuna Kanižlića, OŠ Julija Kempfa i OŠ Dobriše Cesarića. Cilj ove Odluke je valorizorati rad i trud onih učenika osmih razreda osnovnih škola koji su svojim radom, trudom, zalaganjem i uspjesima ostvarili zapažene, rezultate u višim razredima svoga osnovnoškolskoga obrazovanja. Nagraditi će se po jedan učenik iz svake osnovne škole, odnosno ukupno tri učenika, a iznos novčane nagrade iznosi 1.000,00 eura po učeniku, što je svakako odlična motivacija svim uspješnim i odličnim učenicima da istaknu kandidaturu za ovu laskavu nagradu.

Nastavno se daje sadržaj predložene Odluke

Članak 1. - opće odredbe Odluke, propisuju se uvjeti koje mora zadovoljiti učenik osmog razreda kako bi bio kandidat za dobivanje nagrade za najuspješnijeg učenika, odnsono da redovito pohađa osmi razred svoje osnovne škole, da ima prebivalište na području Grada Požege najmanje pet godina, da ima prosjek ocjena najmanje 4,50 te da je državljanin Republike Hrvatske

Članak 2. i 3. - propisuje kriterije i način bodovanja kandidata za najuspješnijeg učenika osmih razreda osnovnih škola. Osnovni kriterij su uspjeh u školovanju te postignuti izvanškolski rezultati tijekom školovanja. Bodovanje se vrši na način da se uspjeh u školovanju utvrđen na osnovi prosjeka ocjena iz prethodne četiri godine školovanja pomnoži s brojem 3, čime se dobiva broj bodova. Dodatno se boduju sudjelovanja na natjecanjima u znanju u organizaciji nadležnog ministarstva te osvojeno prvo, drugo ili treće mjesto na tim natjecanjima, na način da se bodovi za sudjelovanje ili za osvojene plasmane ne zbrajaju, nego se uzima najpovoljnija ocjena po predmetnom području.

Članak 4. - propisuje osnivanje Povjerenstva za provođenje postupka, bodovanje i rangiranje tedruge poslove u svezi dodjele nagrade, a isto imenuje ravnatelj škole na četiri godine. Sastav Povjerenstva čine predsjednik Povjerenstva i četiri člana.

Članak 5.- propisuje postupak utvrđivanja i odabira, te ovlasti Učiteljskog vijeća da po prijedlogu Povjerenstva izvrši odabir najupsješnijeg učenika osmih razreda predmentne škole.

Članak 6. - 8. - propisuje proceduru načina izbora i odabira kandidata za najuspješnijeg učenika osmih razreda te iznos nagrade odnosno novčanog dara.

Članak 9. - propsiuje da nadzor nad primjenom i provedbom ove Odluke vrši nadležni upravni odjel osnivača.

Članak 10. - propisuje vakacijski rok stupanja na snagu predložene Odluke.